Instituto de la Araba Mondo

La Instituto de la Araba Mondo (france Institut du Monde Arabe) (IMA) situas en Parizo kaj celas antaŭenigi komprenon inter la franca kaj la araba mondo. La instituto havas kiel ĉefajn celojn: disvolviĝon kaj profundigon de la studoj, scio kaj kompreno de la Araba Mondo, ĝia lingvo, ĝia civilizo kaj ĝia deziro al disvolviĝo, akceladon de kultura interŝanĝo, komunikado kaj kunlaboro inter la araba kaj la franca mondo, precipe rilate al la kampoj de scienco kaj teĥnologio kaj establi rilatojn inter la araba mondo kaj Francio same kiel Eŭropo. Ĝi respondecas pri la dialogo inter Francio kaj Egiptio, Alĝerio, Barejno, Ĝibutio, Irako, Jemeno, Jordanio, Kataro, Komoroj, Kuvajto, Libano, Libio, Maroko, Maŭritanio, Omano, Palestino, Sauda Arabio, Somalio, Sudano, Sirio, Tunizio, Unuiĝintaj Arabaj Emirlandoj kaj la Ligo de Arabaj Ŝtatoj. La konstruaĵo La Instituto de la Araba Mondo estas konstruaĵo dezajnita de Jean Nouvel kaj malfermita en 1987. Ĉi tiu franca arĥitekto gajnis la konkurson, kie oni serĉis projekton krei kulturan centron, kiu proksimigu la araban kaj francan kulturojn. Ĝi situas sur Bulvardo Saint-Germain, apud la rivero Sejno. Unu el ĝiaj ĉefaj ecoj estas la «senlima» spaco kreita de la aro de lumoj, ombroj, reflektoj kaj vitraloj, kiujn Nouvel lerte starigis en sia verko. La fotoelektraj ĉeloj en la vitraloj sur la suda fasado estas unu el la plej frapaj elementoj en la konstruaĵo. Prezidantoj La nuna prezidanto estas la franca politikisto Renaud Muselier. 1977-1980: Jean Basdevant 1980-1985: Philippe Ardant 1985-1986: Pierre Guidoni 1986-1988: Paul Carton 1988-1995: Edgard Pisani 1995-2002: Camille Cabana 2002-2004: Denis Bauchard 2004-2007: Yves Guéna 2007-2011: Dominique Baudis 2011-2013 : Renaud Muselier 2013-2026 : Jack Lang Vidu ankaŭ Fondumo Boghossian (Villa Empain) Eksteraj ligiloj Oficiala retejo Instituto de la Araba Mondo ĉe "Structurae" Tradukfonto